சொள்ளொழுக நீமுன்பு தூங்க லாமா? சொல்" என்றான் கொட்டாவி விட்டுக் கொண்டே! பள்ளிக்குப் போகையிலே பிள்ளை கட்குப் பண்டங்கள் கொடுத்தனுப்பச் சொன்னான்; சொல்லி வெள்ளைவிழி காட்டிஉடல் துவண்டு குந்தி மெதுவாகப் படுத்துப்பின் குறட்டை விட்டான்!  சிரிக்கின்ற நீலியினை நோக்கி அன்னம் தௌிந்திடும்உள் ளத்தோடு செப்பு கின்றாள்: "இருக்குமென நான்நினைத்தேன் அந்தப் பேழை இவனிடத்தில் இல்லையடி நல்ல வேளை; சிரிக்கஉடல் எடுத்தவனை மணக்கத் தக்க தேவையில்லை; ஆனாலும் இவனைப் போலே பொருத்தமில்லான் பேழையினைக் கொண்டு வந்தால் பொற்றாலி புனையவோ வேண்டும்?" என்றாள். இயல் 47 